***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/30-15/2023.

***Jegyzőkönyv***

***Készült***: Nóráp Község Önkormányzat képviselő-testületének 2023. szeptember 19-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

Lakosság részéről 1 fő érdeklődő volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Szociális tűzifa juttatásra vonatkozó rendelet megalkotása
2. Gördülő fejlesztési tervek (viziközmű rendszer) elfogadása
3. Bursa Hungarica Felsőoktatási Önkormányzati Ösztöndíj rendszerhez történő csatlakozásról döntés
4. Vegyes ügyek

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Szociális tűzifa juttatásra vonatkozó rendelet megalkotása**

**Előadó:** **Horváth József Csaba polgármester**

**Horváth József Csaba polgármester**  megállapította, hogy az előterjesztést, rendelet-tervezetet a képviselők a meghívóval együtt kézhez kapták. (jkv. 3. melléklete) Szóbeli kiegészítésként elmondta, hogy tavaly a jogosultsági jövedelemhatár egyedülélőknél, gyermekét egyedül nevelőknél a szociális vetítési alap (akkor még öregségi nyugdijminimum elnevevezéssel) 300 %-a, családoknál pedig 250 % volt. Javaslata, idén is ezen jövedelemhatárokat állapítsák meg. A támogatással vásárolható 12 m3 tűzifa mennyisége nagyon kevés, így csak a legrászorultabbaknak tudnak támogatást nyújtani.

A képviselők a javaslattal egyetértettek, a polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi rendeletet alkotta:

**Nóráp Község Önkormányzata Képviselő-testületének 12/2023. (IX. 20.) önkormányzati rendelete**

**A szociális tüzifa támogatás helyi szabályairól**

(rendelet a jkv. 4. melléklete)

**2.) Gördülő fejlesztési tervek (viziközmű rendszer) elfogadása**

**Előadó: Horváth József Csaba polgármester**

**Horváth József Csaba polgármester** megállapította, hogy a napirend anyagát a képviselők a meghívóval együtt kézhez kapták. (jkv. 5.melléklete) Javasolta a határozati javaslatok elfogadását.

A képviselők a javaslattal egyetértettek.

A polgármester kérte a képviselőket a szavazásra, először V10, SZ04 Pápai Víz- és Csatornamű Zrt vagyonkezelésében és tulajdonában lévő viziközmű rendszerek 2024-2038 évi gördülő fejlesztési tervével kapcsolatban.

Nóráp község Önkormányzat Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**56/2023. (IX.19.) KT határozat**

1. Nóráp Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2024-2038. időtávra szóló V10, SZ04számú víziközmű-rendszerre vonatkozó gördülő fejlesztési tervet megtárgyalta.

a) A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.

b) A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.

c) A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztostíja.

2. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.

3. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

**Határidő:** 2023. szeptember 22.

**Felelős:** polgármester

A döntést követően a polgármester az önkormányzatok közös tulajdonában lévő SZ04 viziközmű rendszer gördülő fejlesztési tervével kapcsolatban kérte a szavazást:

Nóráp község Önkormányzat Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**57/2023. (IX.19.) KT határozat**

Nóráp Község Önkormányzat Képviselőtestülete az önkormányzatok közös tulajdonában lévő **SZ04** számú víziközmű-rendszer(ek) 2024-2038. évekre szóló gördülő fejlesztési tervét elfogadja, jóváhagyja.

A közös tulajdont érintő részek vonatkozásában - a Polgári Törvénykönyvről szóló 2013. évi V. törvény 5:78 §-ának rendelkezései alapján - mint tulajdonostárs kötelezettséget vállal arra, hogy a gördülő fejlesztési terv önkormányzatot terhelő pénzügyi forrását a tulajdonostárs önkormányzatokkal kötött megállapodásban foglaltak szerint a mindenkori éves költségvetésében betervezi, annak felmerülésekor biztosítja.

**3.) Bursa Hungarica Felsőoktatási Önkormányzati Ösztöndíj rendszerhez történő csatlakozásról döntés**

**Előadó: Horváth József Csaba polgármestert**

**Horváth József Csaba polgármester** javasolta a képviselőknek, hogy idén is csatlakozzanak a Bursa Hungarica Felsőoktatási Önkormányzati Ösztöndíj rendszerhez az előterjesztés szerint, jövedelemhatárra tekintet nélkül. (előterjesztés jkv. 6. melléklete)

A képviselők a javaslattal egyetértettek, a polgármester kérte a szavazást:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**58/2023. (IX.19.) KT határozat**

Nóráp község Önkormányzat Képviselő-testülete elhatározza, hogy csatlakozik a 2024. évre szóló Bursa Hungarica Felsőoktatási Önkormányzati Ösztöndíjpályázathoz. A támogatás összege 5000 ft/fő/hó.

Felkéri a képviselő-testület a polgármestert és a jegyzőt, hogy a csatlakozási nyilatkozat határidőre történő megküldéséről, a pályázat kiírásáról gondoskodjon.

**Felelős:** polgármester, jegyző

**Határidő:** csatlakozási nyilatkozat megküldése:szeptember 29.

**pályázat kiírása:** október 3.

**4.) Vegyes ügyek**

**Tóth Orsolya képviselő** bejelentette, hogy szeptember 1-től december 31-ig nem kívánja felvenni a képviselői tiszteletdíjat, kéri a lemondás elfogadását.

Nóráp község Önkormányzat Képviselő-testület 5 igen szavazattal – ellenszavazat és tartózkodás nélkül – az alábbi határozatot hozta:

**59/2023. (IX.19.) KT határozat**

Nóráp község Önkormányzat Képviselő-testülete Tóth Orsolya képviselő képviselői tiszteletdíjának 2023. szeptember 1-től 2023. december 31-ig történő lemondását tudomásul veszi.

Utasitja a képviselő-testület a jegyzőt, hogy a képviselői tiszteletdíj számfejtésének szüneteltetéséről intézkedjen.

**Felelős:** jegyző

**Határidő**: azonnal

A döntéseket követően a polgármester tájékoztatta a képviselőket a kamera-rendszer javításáról és üzembeállításáról, elmondta, hogy a rendszer kifogástalan működése érdekében még javítás szükséges: látómezők átirányítása, illetve a járműforgalom ellenőrzése érdekében a közlekedési hatóság által elvárt egyéb intézkedések is szükségesek. A rendszer próbaüzemben van, a hiányosságokat a kivitelezőnek jelzik. A próbaüzemet a kivitelező 15 napban határozta meg, azonban a testület ennél rövidebb időn belül szeretné élesíteni a rendszert.

Tájékoztatást adott a Virágos Veszprém Vármegyéért közterületszépítési versenyen elért eredményről, továbbá ismertette a szélessávú internet fejlesztés jelenlegi állását: gerincvezeték műszaki átadása megtörtént, rövidesen kezdődnek a bekötések.

A képviselők egyeztettek az október 14-i Idősnapi rendezvény programjáról is.

**Berki-Varga Petra képviselő** felvetette, hogy a könyvtári szolgáltatás fellendítése érdekében pl. gyermekprogramokat is szervezhetnének a könyvtárban, javaslatához a képviselők is csatlakoztak.

**Tóth Orsolya képviselő** ismertette a képviselőkkel a NETE tervezet programjait: soron következő a közös tésztakészítés, de terveznek”Tökfaragós és Halloween partit, Márton napi programot is, utóbbit a nyugdijasklubbal közösen.

Elmondta, hogy ismét indulnak a TESCO pályázaton, terveik szerint - sikere pályázat esetén - magaságyásokban kertészkedést folytatnának.

Több napirend, hozzászólás nem volt, a polgármester a képviselő-testület ülését 20.00 órakor bezárta.

K.m.f.

Horváth József Csaba Kissné Szántó Mária

polgármester jegyző